Faf het op Instagram en Twitter die nuus aangekondig met ’n foto van hom wat ’n baba se hand vashou. Hierby skryf hy: "Ons grootste seëning nog het in ’n klein pakkie gekom. So baie dankbaar."
Die paartjie het in Mei vanjaar bevestig hulle gaan vir die eerste keer ouers word toe ’n hoogswanger Imari by Krieket Suid-Afrika se jaarlikse toekennings in Kyalami, Johannesburg, opgedaag het. Sy was toe 32 weke swanger. "Laaste funksie waar dit net die twee van ons is," het Faf toe by ’n foto van hulle op sosiale media geskryf.